rejauldu/bengali-wikipedia huggingface dataset:
Chemical compound অ্যালামেথিসিন হলো একটি শিকল-গঠনকারী পেপটাইড অ্যান্টিবায়োটিক, যা ট্রাইকোডার্মা ভিরিড ছত্রাক দ্বারা উৎপাদিত হয়। এটি পেপটাইবোল পেপটাইড উপশ্রেণীর অন্তর্গত যা নন-প্রোটিনোজেনিক অ্যামিনো অ্যাসিডের অবশিষ্টাংশ এআই( ২- অ্যামিনোইসোবিউটারিক অ্যাসিড) ধারণ করে। এই অবশিষ্টাংশ দৃঢ়ভাবে আলফা-হেলিকাল গঠনে অংশগ্রহণ করে। পেপটাইড ক্রম হল:  Ac-Aib-Pro-Aib-Ala-Aib-Ala-Gln-Aib-Val-Aib-Gly-Leu-Aib-Pro-Val-Aib-Aib-Glu-Gln-Phl  (এসি = অ্যাসিটাইল, পিএইচএল = ফেনিল্যালানিনল, আইবি = 2-অ্যামিনোআইসোবিউটারিক অ্যাসিড )  কোষ ঝিল্লিতে, এটির চার থেকে ছয়টি অণুর সমষ্টি দ্বারা বিভব-নির্ভর আয়নের শিকল গঠন করে।   জৈবসংশ্লেষণ  alt=alt text|কেন্দ্র|থাম্ব|550x550পিক্সেল| অ্যালামেথিসিনে এনআরপিএস সংশ্লেষণের সাধারণ প্রক্রিয়া, মডিউল থেকে মডিউলে অ্যামিনো অ্যাসিড সাবস্ট্রেটের ঘনীভবন দেখায়। Ac=Acetyl Aib=aminoisobutyric অ্যাসিড। মডিউল উপাদান: A= Adenylylation PCP= Peptidyl ক্যারিয়ার প্রোটিন C= ঘনীভবন অ্যামিনো অ্যাসিড-সদৃশ একটি অস্বাভাবিক সাবস্ট্রেট ফেনাইলালানিনল যুক্ত হয়ে বিক্রিয়া সম্পন্ন হয়। ফেনিল্যালানিনল যোগ করার পর সম্পূর্ণ পেপটাইড চেইনটি থায়োস্টেরেজ ডোমেন দ্বারা ক্লিভ হয়, থায়োস্টার বন্ধন ক্লিভ করে এবং অ্যালকোহলটি বন্ধন ভেঙ্গে বেরিয়ে যায়। alt=alt text|কেন্দ্র|থাম্ব|550x550পিক্সেল| অ্যালামেথিসিন জৈবসংশ্লেষণের পৃথক মডিউল এবং প্রসারণের একটি চিত্র। ক্রমবর্ধমান পেপটাইড চেইন প্রতিটি মডিউলের জন্য দেখানো হয়, থায়োয়েস্টারের ক্লিভেজ এবং লিনিয়ার অ্যালামেথিসিনের প্রজন্মের মধ্যে শেষ হয়। Ac=Acetyl Aib=Aminoisobutyric acid Pheol=Phenylalaninol. মডিউল উপাদান: A=Adenylylation PCP=পেপ্টিডিল ক্যারিয়ার প্রোটিন C=ঘনত্ব   তথ্যসূত্র    আরও পড়ুন      Explore structures of Alamethicin at the protein data bank  Alamethicin  in Norine  From "A voltage-gated ion channel model inferred from the crystal structure of alamethicin at 1.5-A resolution."     বিষয়শ্রেণী:জৈব অ্যাসিড বিষয়শ্রেণী:জীবজ অণু বিষয়শ্রেণী:যৌগিক পদার্থ বিষয়শ্রেণী:পলিপেপটাইড অ্যান্টিবায়োটিক
শায়খ ফাতি আল-মাওসিলির মাজার ( আরবি : مرقد فتحي الموصلي) ইরাকের মসুলে অবস্থিত একটি ধর্মীয় স্থাপনা। এই স্থাপনায় একটি আধুনিক মসজিদ এবং একটি নবম শতাব্দীর সমাধিসৌধ রয়েছে।  এখানে একজন তপস্বী এবং হাদিস প্রণেতা আল-ফাতহ আল-মাওসিলির দেহাবশেষ সমাহিত করা হয়েছে। স্থাপনার বর্তমান দুটি ভবন আধুনিক। ২০১৪ সালে ইসলামিক স্টেট অফ ইরাক অ্যান্ড দ্য লেভান্ট ভবনটি  ভেঙে ফেলে। পরে ভবনগুলো ব্যাপকভাবে পুনর্নির্মাণ করা হয়।   ইতিহাস  সেলজুকদের সময়, ৮৩৫ সালে আল-ফাতি আল-মাওসিলির কবরের উপরে এই সমাধিসৌধটি নির্মিত হয়েছিল। এটি বহুবার সংস্কার করা হয়েছে। এর মধ্যে ১৭৬০ সালে পুরোপুরি পুনর্নির্মাণ করা হয়। ২০০১ সালে একজন ধনী ব্যবসায়ী, সৈয়দ গান্নেম আল-দাব্বাগ, মাজারের পাশে একটি নতুন মসজিদ প্রতিষ্ঠা করেন। একই বছর মাজারটিও সংস্কার করা হয়েছিল।  ২০১৪ সালে, ইসলামিক স্টেট অফ ইরাক অ্যান্ড দ্য লেভান্ট মসুল শহর দখল করে এবং শহরের ঐতিহাসিক মাজারগুলি ভেঙে ফেলার নির্দেশ দেয়। স্থানীয় বাসিন্দারা সমাধিস্থলটি রক্ষা করার চেষ্টা করেছিল। কিন্তু সন্ত্রাসীরা রাতের বেলা ফিরে এসে এটি ধ্বংস করে দেয়। ফাতহি আল-মাওসিলির মাজারটি বুলডোজার দিয়ে ভেঙে ফেলা হয় এবং পরে মসজিদটিও ধ্বংস করা হয়।  ২০২১ সালে মাজার ও মসজিদের পুনর্নির্মাণ কাজ শুরু হয়। ২০২২ সালে এটির কাজ পুরোপুরি শেষ হয়। নতুন স্থাপত্যশৈলীতে নির্মিত মাজারটির দরজা ২০২২ সালে আনুষ্ঠানিকভাবে খুলে দেওয়া হয়।   স্থাপত্য    ধ্বংসের আগে (৮৩৫ - ২০১৪)  শেখ ফাতির সমাধিসৌধটি একটি কক্ষ নিয়ে গঠিত। সিঁড়ি দিয়ে সমাধিসৌধের মাটির নিচে যাওয়া যায়। এখানে আল-ফাতহ আল-মাওসিলির কবর রয়েছে। সমাধিসৌধের উপরে সেলজুক আমলের একটি খাঁজকাটা গম্বুজ ছিল। মাজারে সেলজুক আমলের কয়েকটি খাঁজও ছিল।  মসজিদের নামাজকক্ষটি ঘনক আকৃতির চতুর্ভুজাকার স্তম্ভ দ্বারা গঠিত। সেখানে মার্বেল খচিত সমতল মিহরাব ছিল। এছাড়া নামাজকক্ষে  কুরআনের আয়াত খোদাই করা ছিল।  মসজিদটির শীর্ষে একটি মাত্র বৃত্তাকার গম্বুজ রয়েছে।   পুনর্গঠনের পর (২০২২)  নতুন মসজিদ ও মাজার উভয়ই একই ধরনের নকশায় তৈরি করা হয়েছে। প্রতিটি ভবনের উপরে একটি করে উঁচু গম্বুজ রয়েছে। শায়খ ফাতহির কবর তার মাজারের গম্বুজের নিচে অবস্থিত। এখানে তার কবরের উপরে একটি সিমেন্টের সমাধিফলক দেখা যায়।   তথ্যসূত্র   বিষয়শ্রেণী:ইরাকের সমাধি বিষয়শ্রেণী:ইরাকের প্রত্নতত্ত্ব বিষয়শ্রেণী:মসুলে মসজিদ
মাথিউরা ইউনিয়ন বাংলাদেশের সিলেট জেলার অন্তর্গত বিয়ানীবাজার উপজেলার একটি ঐতিহ্যবাহী ও বৃহত্তম ইউনিয়ন।   অবস্থান  বিয়ানীবাজার উপজেলা সদর হতে ইউনিয়ন পরিষদের দুরত্ব ৪.৫০কি:মি:।   ইতিহাস  ইউনিয়নটি বর্তমান তিলপারা ইউনিয়নের সাথে সংযুক্ত ছিল। পরবর্তীতে জনসাধারনের দাবীর প্রেক্ষিতে প্রথম অবস্থায় ৭ নং উত্তর তিলপারা ইউনিয়ন হিসাবে সরকারী ভাবে ঘোষণা করা হয়। পরবর্তীতে আবারো পরবর্তীতে জনসাধারনের দাবীর প্রেক্ষিতে ইউনিয়নের নামকরণ হয় ইউনিয়ন।   গ্রাম সমূহ  দুধবকশী, পুরুষপাল, ছবিলপুর,  পশ্চিমপার, শেখলাল, রায়বাসী, সুতারকান্দি, পূর্বপার, লাসাইতলা, উত্তরপার, দোয়াখা, খলাগ্রাম, মিনারাই, কান্দিগ্রাম, আরেংগাবাদ, নালবহর, বেজগ্রাম, চক।   আয়তন ও জনসংখ্যা  আয়তন- ১৪.৮২ বর্গ কি:মি:গ। লোকসংখ্যা: ১৫.২৯৪ জন।   শিক্ষা  শিক্ষার হার: ৫৩% (২০০১ সালের আদমশুমারী অনুসারে)  শিক্ষা প্রতিষ্ঠান   সরকারী প্রাথমিক বিদ্যালয়ের সংখ্যা- ৯টি  বেসরকারী প্রাথমিক বিদ্যালয়ের সংখ্যা- ২টি  কমিউনিটি প্রাথমিক বিদ্যালয় ১ টি  উচ্চ বিদ্যালয়- ৫টি  জে,এস,সি পরীক্ষার কেন্দ্র-১টি  দাখিল পরীক্ষা কেন্দ্র ১টি  মাদ্রাসা-৩টি  অলিয়া মাদ্রাসা  মহিলা মাদ্রাসা ২টি   হাফিজী মাদ্রাসা ৪ টি  কওমী মাদ্রাসা ১টি   দর্শনীয় স্থান    দোয়াখাঁ ছাহেব এর মাজার  সখের বাড়ি   উল্লেখযোগ্য ব্যক্তিত্ব  দোয়াখা সাহেব - হজরত শাহজালাল রঃ এর সঙ্গী ছিলেন।   জনপ্রতিনিধি  বর্তমান চেয়ারম্যান- মোহাম্মদ সিহাব উদ্দিন   +চেয়ারম্যানগণের তালিকাক্রম নংচেয়ারম্যানের নামসময়কাল০১মোঃ আকাদ্দছ সিরাজুল ইসলাম০১/০১/১৯৭২ থেকে ১১/০৩/১৯৭৪০২মোঃ আজির উদ্দিন১২/০৩/১৯৭৪ থেকে ৩০/০৩/১৯৭৭০৩মোঃ খলকুর রহমান  ৩১/০৩/১৯৭৭ থেকে ১৮/০১/১৯৭৯০৪মোঃ ফজলুর রহমান (ভারপ্রাপ্ত)১৯/০১/১৯৭৯ থেকে ২৭/০৭/১৯৭৯০৫মোঃ খলকুর রহমান২৮/০৭/১৯৭৯ থেকে ৩০/০৩/১৯৮০০৬মোঃ আব্দুস ছাত্তার (ভারপ্রাপ্ত)৩০/০৩/১৯৮০ থেকে ১৪/০৩/১৯৮১০৭মোঃ আব্দুল লতিফ (ভারপ্রাপ্ত)১৫/০৩/১৯৮১ থেকে ২৮/০৩/১৯৮৪০৮মোঃ আব্দুল আলীম ২৯/০৩/১৯৮৪ থেকে ১০/০৮/১৯৮৬০৯মোঃ আব্দুর রহমান  (ভারপ্রাপ্ত)১১/০৮/১৯৮৬ থেকে ১০/০১/১৯৮৭১০মোঃ আব্দুল হান্নান (ভারপ্রাপ্ত)১১/০১/১৯৮৭ থেকে ২০/০১/১৯৮৭১১মোঃ আব্দুল আলীম ২১/০১/১৯৮৭ থেকে ১৮/০৭/১৯৮৮১২মোঃ লুৎফুর রহমান খান ১৯/০৭/১৯৮৮ থেকে ১/০৭/১৯৯১১৩মোঃ আজিজুর রহমান (ভারপ্রাপ্ত) ১/০৮/১৯৯১ থেকে ১০/০৫/১৯৯২১৪মোঃ আব্দুল হান্নান১১/০৫/১৯৯২ থেকে ২২/০২/১৯৯৮১৫মোঃ জমির উদ্দিন ২৩/০২/১৯৯৮ থেকে ৩১/০৩/২০০৩১৬মোঃ আতাউর রহমান খান১/০৪/২০০৩ থেকে ১৯/০৮/২০০৫১৭মোঃ আব্দুল কুদ্দুছ (কুনু) (ভারপ্রাপ্ত)২০/০৮/২০০৫ থেকে ১৯/১০/২০০৫১৮মোঃ আতাউর রহমান খান২০/১০/২০০৫ থেকে ৬/০৮/২০১১১৯মোঃ আলতাফ হোসেন (ভারপ্রাপ্ত) ৭/০৮/২০১১ থেকে ৯/০৮/২০১১২০মোহাম্মদ সিহাব উদ্দিন ১০/০৮/২০১১ থেকে বর্তমান   আরও দেখুন    সিলেট জেলা  আলীনগর ইউনিয়ন, বিয়ানীবাজার  বিয়ানীবাজার উপজেলা   তথ্যসূত্র    বহিঃসংযোগ    বিয়ানীবাজার উপজেলা - বাংলাপিডিয়ায়  প্রাতিষ্ঠানিক ওয়েবসাইট - বাংলাদেশ জাতীয় তথ্য বাতায়ন।  বিষয়শ্রেণী:বিয়ানীবাজার উপজেলার ইউনিয়ন
তোতাল (), যার পূর্ণনাম তোতাল সোসিয়েতে আনোনিম (Total Société Anonyme), একটি ফ্রান্স-ভিত্তিক বহুজাতিক খনিজ তেল ও গ্যাসের ব্যবসা প্রতিষ্ঠান। এটি ১৯২৪ সালে প্রতিষ্ঠিত হয়। বর্তমানে এটি বিশ্বের ৭টি সর্ববৃহৎ খনিজ তেল ব্যবসা প্রতিষ্ঠানগুলির একটি। তোতাল খনিজ তেল ও গ্যাস সংক্রান্ত প্রায় সমস্ত ব্যবসায়িক কর্মকাণ্ডের সাথে জড়িত, যেগুলির মধ্যে আছে অপরিশোধিত খনিজ তেল ও প্রাকৃতিক গ্যাস অনুসন্ধান, এগুলির উত্তোলন, শক্তি উৎপাদন, পরিবহন, পরিশোধন, খনিজ তেলজাত (পেট্রোলিয়াম) দ্রব্য বাজারজাতকরণ এবং আন্তর্জাতিক অপরিশোধিত খনিজ তেল ও সংশ্লিষ্ট পণ্যের ব্যবসা। এছাড়া তোতাল একটি বৃহৎ মাপের রাসায়নিক দ্রব্য উৎপাদনকারী প্রতিষ্ঠান।  তোতাল ব্যবসা প্রতিষ্ঠানটির প্রধান কার্যালয়টি ফ্রান্সের রাজধানী প্যারিসের ঠিক পশ্চিমে কুর্বভোয়া উপশহরের লা দেফঁস এলাকাটিতে নিজস্ব একটি গগনচুম্বী অট্টালিকাতে অবস্থিত, যার নাম তুর তোতাল ("তোতাল অট্টালিকা")। প্রতিষ্ঠানটি ইউরো স্টক্স ৫০ নামক শেয়ার বাজার সূচকে অন্তর্ভুক্ত।  ২০২২ সালের ডিসেম্বরে, এনজিও ফ্রেন্ডস অফ দ্য আর্থ, সার্ভি এবং চারটি উগান্ডার এনজিও তেল গ্রুপ টোটালকে আদালতে পাঠায় এবং মানবাধিকার ও পরিবেশের পরিপ্রেক্ষিতে বৃহৎ ফরাসি কোম্পানিগুলির নজরদারির দায়িত্বে আইন লঙ্ঘনের জন্য অভিযুক্ত করে।.  তথ্যসূত্র  বিষয়শ্রেণী:ফ্রান্সের খনিজ তেল ব্যবসা প্রতিষ্ঠান বিষয়শ্রেণী:বহুজাতিক খনিজ তেল ব্যবসা প্রতিষ্ঠান বিষয়শ্রেণী:ফ্রান্সের মার্কা
ওম শান্তি ওম (, ) একটি ২০০৭ সালের ভারতীয় হিন্দি ভাষার মসলা চলচ্চিত্র। ছবিটির রচয়িতা এবং পরিচালক নৃত্য পরিচালনা করেছেন ভারতের খ্যাতিমান নারী পরিচালক ফারাহ খান। ছবিতে প্রধান দুটি চরিত্রে অভিনয় করেছেন শাহরুখ খান ও দীপিকা পাড়ুকোন, এবং কয়েকটি গুরুত্বপূর্ণ চরিত্রে আছেন কিরণ খের, শ্রেয়াস তালপাদী, অর্জুন রামপাল ও যুভিকা চৌধুরী। এছাড়াও ছবিতে উপস্থিত করা হয় বলিউডের নামিদামি প্রায় ৪২-জন তারকাকে।   শ্রেষ্ঠাংশে   শাহরুখ খান - ওম প্রকাশ মাখিজা/ওম কপূর  দীপিকা পাড়ুকোন - শান্তি প্রিয়া/স্যান্ডী  অর্জুন রামপাল - মুকেশ মেহেরা "মাইক"  শ্রেয়াস তালপাদী - পাপ্পু মাস্টার  কিরণ খের - বেলা মাখিজা  জাভেদ শেখ - রাজেশ কপূর  আসাবরী জোশী - বাহ কপূর  যুভিকা চৌধুরী - পুতুলসোনা  বিন্দু দেসাই - কামিনী  সতীশ শাহ - চলচ্চিত্র পরিচালক  শবর আলী - শবর   তথ্যসূত্র    বহিঃসংযোগ     বিষয়শ্রেণী:হিন্দি ভাষার চলচ্চিত্র বিষয়শ্রেণী:২০০৭-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:২০০০-এর দশকের হিন্দি ভাষার চলচ্চিত্র বিষয়শ্রেণী:ফারাহ খান পরিচালিত চলচ্চিত্র বিষয়শ্রেণী:কুম্ভিলতা বিতর্কে জড়িত চলচ্চিত্র বিষয়শ্রেণী:রেড চিলিজ এন্টারটেইনমেন্টের চলচ্চিত্র বিষয়শ্রেণী:বিশাল-শেখর সুরারোপিত চলচ্চিত্র বিষয়শ্রেণী:ভারতীয় ভূতের চলচ্চিত্র বিষয়শ্রেণী:পুনর্জন্ম সম্পর্কিত চলচ্চিত্র বিষয়শ্রেণী:অভিনয়শিল্পী সম্পর্কে চলচ্চিত্র বিষয়শ্রেণী:রাজেশ খান্নার সাংস্কৃতিক চিত্রায়ণ বিষয়শ্রেণী:সালমান খানের সাংস্কৃতিক চিত্রায়ণ বিষয়শ্রেণী:২০০৭-এর পটভূমিতে চলচ্চিত্র
লুইটপল্ডপার্ক জার্মানির বাভারিয়া রাজ্যের মিউনিখের শাভাবিং-ওয়েস্ট পৌরসভা শহরে অবস্থিত একটি গণউদ্যান।   ইতিহাস  বিংশ শতাব্দীর প্রথম দিকে ম্যাক্সভরস্টাড থেকে উত্তর দিকে মিউনিখ শহরের প্রসারণের সময় নতুন ক্রমবর্ধমান শহরে সবুজ স্থান সংরক্ষণের জন্য উদ্যানটি তৈরি করা হয়। ১৯১১ সালে তৎকালীন বাভারিয়ার যুবরাজ লুইটপল্ডের ৯০তম জন্মদিনে তার নামানুসারে উদ্যানটির নামকরণ করা হয়। এটি আয়তনে । শিডপ্লাটজ ভূগর্ভস্থ স্টেশন থেকে উদ্যানটি প্রবেশযোগ্য। পরিষ্কার আকাশের যে  কোন দিনে এই উদ্যান থেকে আল্পস পর্বতমালা পরিদর্শন করা যায়।   বৈশিষ্ট্য  থাম্ব|বাম|পামুচকি ঝরনা  উদ্যানের বিশেষ বৈশিষ্ট্য হল লুটপোল্ডুগল, একটি  আযতনের পাহাড় যা দ্বিতীয় বিশ্বযুদ্ধের বোমা হামলার কারণে শহরটিতে গঠিত হয়। ১৯৪৯ সালে, যুদ্ধের পর পাহাড়ের উপরে একটি সমতল ক্রস স্থাপন করা হয়েছিল, যেখানে ক্রসের সাথে একটি শিলালিপিতে লেখা রয়েছে, "পাথরস্তুপের নিচে মারা যাওয়া সকলের জন্য প্রার্থনা এবং স্মরণ করুন"। ১৯৫২ সালে এটি একটি স্থায়ী স্মৃতিস্তম্ভ হয়ে ওঠে।   (বামবার্গ হাউস) পার্কের পশ্চিম দিকে অবস্থিত। এটি ১৯১১ সালে একটি ক্যাফে হিসাবে এখানে চালু হয়েছিল এবং একটি ব্যামবার্গের বাড়ির নামানুসারে এর নামকরণ করা হয়েছিল যেখানে এর নকশা পাওয়া যায়। দ্বিতীয় বিশ্বযুদ্ধের সময় এই স্থানটিতে বোমা হামলা করা হয়েছিল এবং ১৯৮০-এর দশকে একে আবার পুনর্নির্মাণ করা হয়। বাড়ির সাথে সংলগ্ন একটি হেজ মেজ বা ধাঁধা রয়েছে।  এলিস কৌত উদ্যানে একটি ঝরনা নির্মাণ করেন, যার নামকরণ করা হয়েছিল নামহীন চরিত্র থেকে। চরিত্রটি থেমে-থেমে জল নিঃসরণ করে, যা অপ্রত্যাশিতভাবে উদ্যানের দর্শনাথূীদের চমকে তোলে।  উদ্যানটি তার পুরনো বৃক্ষগুলির জন্যও পরিচিত, এবং জিঙ্গো, পিরামিডাল ওক এবং অন্যান্যে গাছের সারিতে এগুলো এখানে দেখা যায়। উদ্বোধনকালে উদ্যানের কেন্দ্রীয় বৈশিষ্ট্য ছিল নিম্ন ফ্রাঙ্কোনিয়ার নিকট অবস্থিত চুনাপাথরে তৈরি  দীর্ঘ স্মারকস্তম্ভ (Obelisk), যার চারপাশে ৯০টি লিমের গাছ রয়েছে, যা মূলত লুইটপল্ডপার্কের প্রতি বছরের জন্য একটি করে রোপন করা হয়েছে।   ঘটনাবলী  উদ্যানটিতে জনপ্রিয়ভাবে অনেক অনুষ্ঠানের আয়োজন করা হয়েছে। শীতকালে, উদ্যানের খাড়া পাহাড়গুলি স্লেডিংয়ের জন্য জনপ্রিয়।  চিত্রশালা  তথ্যসূত্র  বহিঃসংযোগ  বিষয়শ্রেণী:মিউনিখের উদ্যান ও উন্মুক্ত স্থান
ঢাকার রিকশা একটি সাংস্কৃতিক আইকন যা শহরের দৃশ্যপটকে চিহ্নিত করে। এটি একটি সাধারণ পরিবহন মাধ্যম হিসাবে ব্যবহৃত হয়। তবে রিকশাচিত্র একটি শিল্পকর্ম বা শিল্পধারা হিসাবেও বিবেচিত হয়। এই শিল্পধারাটি তার বৈচিত্র্যতা, রঙের ব্যবহার এবং প্রাণবন্ততার জন্য পরিচিত। রিকশার গায়ে আঁকা রঙিন চিত্রগুলো শহরের সমৃদ্ধ ইতিহাস এবং সংস্কৃতির প্রতিফলন।    ইতিহাস  রিকশাচিত্রের একটি দীর্ঘ ইতিহাস রয়েছে। এটি প্রথম ১৯ শতকের শেষের দিকে চীনে উদ্ভূত হয়েছিল। রিকশাগুলো তখন থেকেই দক্ষিণ-পূর্ব এশিয়ার অন্যান্য অংশে ছড়িয়ে পড়েছে। ঢাকায়, রিকশাচিত্রের ঐতিহ্য ১৯০০-এর দশকে শুরু হয়েছিল। রিকশাচিত্রের শিল্পীরা সাধারণত তাদের শিল্পের জন্য প্রাকৃতিক দৃশ্য, ধর্মীয় চিত্র এবং লোককাহিনী থেকে অনুপ্রেরণা নেন। তারা বিভিন্ন রঙ এবং আকার ব্যবহার করে তাদের চিত্রগুলোকে প্রাণবন্ত করে তোলে। রিকশাচিত্রের শিল্পীরা সাধারণত তাদের কাজের জন্য পেইন্ট, ব্রাশ এবং স্প্যাচুলা ব্যবহার করেন। রিকশাচিত্র শুধুমাত্র একটি সৌন্দর্যমূলক শিল্প নয়, এটি ঢাকার অর্থনীতির একটি গুরুত্বপূর্ণ অংশও। রিকশাচিত্রশিল্পীরা তাদের কাজের মাধ্যমে জীবিকা নির্বাহ করেন। তারা তাদের চিত্রগুলো বিক্রি করে বা রিকশা ভাড়া দিয়ে অর্থ উপার্জন করে।   স্বীকৃতি  ২০২৩ সালে, ঢাকার রিকশা ও রিকশাচিত্রকে ইউনেস্কো অধরা সাংস্কৃতিক ঐতিহ্য তালিকায় অন্তর্ভুক্ত করে। এই স্বীকৃতি রিকশাচিত্রের শিল্পীদের এবং তাদের কাজের জন্য একটি গুরুত্বপূর্ণ অর্জন। এটি রিকশাচিত্রকে বিশ্বব্যাপী দর্শকদের কাছে নিয়ে আসতে এবং এই ঐতিহ্যকে সংরক্ষণে সহায়তা করবে।   গ্যালারি    আরও দেখুন    দক্ষিণ এশিয়ায় ট্রাক শিল্প   তথ্যসূত্র    গ্রন্থপঞ্জি   কুন্তলা লাহিড়ী-দত্ত এবং ডেভিড উইলিয়ামস। (২০১০)। মুভিং পিকচারস: দ্য রিকশা আর্ট অব বাংলাদেশ। আহমেদাবাদ: ম্যাপিন বুকস।  বিষয়শ্রেণী:রিকশা বিষয়শ্রেণী:দৃশ্যকলা মাধ্যম বিষয়শ্রেণী:বাংলাদেশের শিল্পকলা বিষয়শ্রেণী:বাংলাদেশি চিত্রকর্ম বিষয়শ্রেণী:মানব চালিত যানবাহন বিষয়শ্রেণী:সজ্জিত যানবাহন বিষয়শ্রেণী:বাংলার বিশ্ব ঐতিহ্য বিষয়শ্রেণী:বাংলাদেশের বিশ্ব ঐতিহ্য
মেইজু এম 2 হল Meizu ( Chinese  দ্বারা তৈরি একটি স্মার্টফোন।), অথবা সহজভাবে "Meizu" (চীনা: 魅族; পিনয়িন: Mèi Zú)। এটি Meizu-এর মিড-রেঞ্জ স্মার্টফোন লাইনের অংশ এবং ২০১৫ সালের জুলাই মাসে চীনে এবং তার কিছুক্ষণ পরেই আন্তর্জাতিকভাবে মুক্তি পায়। মেইজু এম 2 হল Meizu M1 Note-এর উত্তরসূরী। পূর্ববর্তী মডেলের তুলনায় দৃশ্যত সবচেয়ে বড় পার্থক্য হল একটি নতুন ক্যাপাসিটিভ / ফিজিক্যাল হোম বোতাম এবং একটি পৃথক নোটিফিকেশন LED । এটিতে একটি পলিকার্বোনেট ইউনিবডি ডিজাইন রয়েছে যার পিছনে গোলাকার এবং প্রান্ত রয়েছে এবং সামনের অংশটি বেশ ন্যূনতম। M2 তিনটি চকচকে রঙে (সাদা, নীল এবং গোলাপী) এবং ম্যাট ধূসর রঙে পাওয়া যায়।      তথ্যসূত্র   বিষয়শ্রেণী:বন্ধ হওয়া স্মার্টফোন বিষয়শ্রেণী:২০১৫-এ প্রবর্তিত মোবাইল ফোন বিষয়শ্রেণী:অ্যান্ড্রয়েড (অপারেটিং সিস্টেম) ডিভাইস বিষয়শ্রেণী:সরলীকৃত চীনা ভাষার লেখা থাকা নিবন্ধ
thumb|500px|লিওনার্দো দা ভিঞ্চির আঁকা দ্য লাস্ট সাপার  নিস্তারপর্বের ভোজ বলতে নূতন নিয়মের সুসমাচারগুলোতে বর্ণিত যীশুর ক্রুশারোপণের পূর্বে যিরূশালেমে প্রেরিতগণের সাথে তাঁর শেষ ভোজকে বোঝানো হয়।"Last Supper. The final meal Christ with His Apostles on the night before the Crucifixion.", Cross, F. L., & Livingstone, E. A. (2005). The Oxford Dictionary of the Christian Church (3rd ed. rev.) (958). Oxford; New York: Oxford University Press. খ্রিস্টানরা নিস্তারপর্বের ভোজ বিশেষ দিনে স্মরণ করে থাকেন।   তথ্যসূত্র   বিষয়শ্রেণী:খ্রিস্টান পরিভাষা
শেখ ইব্রাহিম মসজিদ () ১৫ শতাব্দীর একটি ঐতিহাসিক মসজিদ। মসজিদটি প্রাচীন বাকু নগরীর অংশ এবং আজারবাইজানের বাকু শহরে এ. জয়নাল্লি সড়কে অবস্থিত।   ইতিহাস  বাম|থাম্ব|230x230পিক্সেল|মসজিদের শিলালিপি  মসজিদের সম্মুখভাগে স্থাপিত শিলালিপির বর্ণনা অনুযায়ী, হাজী আমিরশাহ ইবনে ইয়গুব মসজিদটি নির্মাণ করেন। অন্য একটি শিলালিপিতে ইঙ্গিত দেওয়া আছে, আঘা গফর হাজী মুরাদ ওঘলু মসজিদটি পুনঃনির্মাণ করেন। মূল লেখায় দেখা যায় যে, সুলতান শেখ ইব্রাহিমের রাজত্বকালে মসজিদটি ১৪১৫-১৪১৬ (হিজরি ৮৩৮) সালে নির্মিত হয়। এ কারণে স্থানীয় বাসিন্দারা এই স্থাপনাটির নাম শেখ ইব্রাহিম রাখেন।   স্থাপত্য বৈশিষ্ট্য  মসজিদটি চতুর্ভুজ আকৃতির। একটি পাথরের গম্বুজ দিয়ে মসজিদটি ঢেকে আছে। মিহরাব ঐতিহ্যগতভাবে পাশের দেয়ালে নয়, দীর্ঘ দেয়ালে(ক্বিবলার দিকে) আছে। উনিশ শতকে মসজিদের সম্মুখ প্রাচীরের পৃষ্ঠটি তিনটি চতুর্ভুজ গঠনে বিভক্ত। ইউরোপের স্থাপত্যবিষয়ক শিক্ষা প্রতিষ্ঠান আকৃতির আদলে মসজিদের সম্মুখভাগ গঠিত। প্রতিটি দেয়ালে আল বাতাস প্রবেশের জন্য অনেকগুলো জানালা আছে এবং প্রবেশদ্বারটি দরজার আদলে তৈরি করা। জাতীয় সাংস্কৃতিক স্মৃতিচিহ্নের প্রাচীন বিষয়বস্তু রাখা আছে এবং জাতীয় এবং ইউরোপীয় স্থাপত্যের প্রধান বৈশিষ্ট্যগুলোর সমন্বয়ে স্থাপনাটি নির্মিত। থি   আরও দেখুন   ইউরোপের মসজিদের তালিকা  জ্বীন মসজিদ   সাইয়্যিদ ইয়াহিয়া মুরতুজা মসজিদ   খিদির মসজিদ   জুমা মসজিদ   তথ্যসূত্র   বিষয়শ্রেণী:আজারবাইজানের মসজিদ বিষয়শ্রেণী:আজারবাইজানে ইসলাম বিষয়শ্রেণী:বাকুর মসজিদ
সমাজবাদী জনতা পার্টি (রাষ্ট্রীয়) (এসজেপি(আর)), যাকে জনতা দল (সমাজবাদী) নামেও ডাকা হয় একটি ভারতীয় রাজনৈতিক দল যা ১৯৯০-৯১ সালে ভারতের অষ্টম প্রধানমন্ত্রী চন্দ্র শেখর দ্বারা প্রতিষ্ঠিত হয়েছিল এবং ৮ জুলাই ২০০৭-এ তার মৃত্যুর আগ পর্যন্ত তার নেতৃত্বে ছিল।  মৃত্যুর সময় দলের একমাত্র লোকসভা সাংসদ ছিলেন চন্দ্র শেখর। ১৯৯০ সালের ৫ নভেম্বর চন্দ্র শেখর এবং দেবীলাল জনতা দল থেকে বিচ্ছিন্ন হয়ে গেলে দলটি গঠিত হয়। দলটি ৬০ জন সাংসদকে একত্রিত করতে এবং সাত মাস স্থায়ী সরকার গঠন করতে সক্ষম হয়েছিল।  ১৯৯৪ সালের কর্ণাটক বিধানসভা নির্বাচনের আগে ১৯৯৩ সালে রাজ্য ইউনিট জনতা দলের সাথে একীভূত না হওয়া পর্যন্ত এসআর বোম্বাই কর্ণাটক রাজ্য ইউনিটের সভাপতি ছিলেন।  ২০১২ সাল পর্যন্ত, চন্দ্র শেখরের নেতৃত্বাধীন কেন্দ্রীয় সরকারের প্রাক্তন ক্যাবিনেট মন্ত্রী কমল মোরারকা দলের প্রধান ছিলেন। দলের সদর দফতর নরেন্দ্র নিকেতন, আইটিও ইন্দ্রপ্রস্থ এস্টেট, নয়াদিল্লি, ভারতে অবস্থিত।IN THE HIGH COURT OF KERALA AT ERNAKULAM present highcourt judge WEDNESDAY, THE 20TH DAY OF AUGUST 2014/29TH SRAVANA, 1936(HINDI CALENDER )Crl. MC. No 3575 of 2014(k.k.gopalakrishnan)CRL. R.P.NO. 19/2014 OF SESSIONS COURT. THIRUVANANTHAPURAM (K.K GOPALAKRISHNAN)CMP. NO 2677/2014 OF ADDL. CHIEF JUDICIAL MAGISTRATE COURT. THIRUVANANTHAPURAM  ১৪ এপ্রিল ২০১৫-এ, সমাজবাদী জনতা পার্টি (রাষ্ট্রীয়), জনতা দল (সংযুক্ত), জনতা দল (ধর্মনিরপেক্ষ), রাষ্ট্রীয় জনতা দল, ভারতীয় জাতীয় লোকদল এবং সমাজবাদী পার্টি ঘোষণা করে যে তারা একটি নতুন জাতীয় জোট, জনতা- তে একীভূত হবে। ভারতীয় জনতা পার্টির বিরোধিতা করার জন্য পরিবার।   তথ্যসূত্র    বহিঃসংযোগ    দাপ্তরিক ওয়েবসাইট বিষয়শ্রেণী:জনতা পরিবার বিষয়শ্রেণী:১৯৯০-এ ভারতে প্রতিষ্ঠিত বিষয়শ্রেণী:১৯৯০-এ প্রতিষ্ঠিত রাজনৈতিক দল বিষয়শ্রেণী:জনতা দল বিষয়শ্রেণী:ভারতের রাজনৈতিক দল
চেন্নাই এরম্বুর (পূর্বে মাদ্রাজ এরম্বুর নামে পরিচিত) (স্টেশন কোড:এমএস) ভারতের তামিলনাড়ু রাজ্যের চেন্নাইতে অবস্থিত একটি রেলওয়ে স্টেশন। এরম্বুরের নিকট অবস্থিত, এই স্টেশনটি শহরের চারটি আন্তঃনগর রেলওয়ে প্রান্তিকের মধ্যে একটি; অন্য তিনটি হল চেন্নাই সেন্ট্রাল রেলওয়ে স্টেশন, তাম্বারাম রেলওয়ে স্টেশন ও চেন্নাই বিচ রেলওয়ে স্টেশন। স্টেশনটি ১৯০৬-১৯০৮ সালে দক্ষিণ ভারতীয় রেলওয়ে কোম্পানির প্রান্তিক হিসাবে নির্মিত হয়েছিল। গথিক শৈলীতে নির্মিত ভবনটি চেন্নাইয়ের অন্যতম প্রধান নিদর্শন। স্টেশনের প্রধান প্রবেশদ্বারটি গান্ধী-আরউইন রোডে ও পিছনের প্রবেশদ্বারটি পুনামল্লি হাই রোডে অবস্থিত।  স্টেশনটি দৃশ্যত পুলনি অ্যান্ডির কাছ থেকে ৮৬৭০ টাকায় ক্রয় করা জমিতে নির্মিত হয়েছিল। ভবনটি গম্বুজ ও করিডোর সহ গথিক স্থাপত্যশৈলীতে নির্মিত।  এটি চেন্নাই শহরের একটি বিশিষ্ট নিদর্শন। সম্প্রতি এই রেলওয়ে স্টেশনের উদ্‌ঘাটিত উত্তর দিকের প্রবেশদ্বারটি চেন্নাই শহরের প্রধান সড়ক পুনমাল্লি হাই রোডে অবস্থিত। তথ্যসূত্র  বিষয়শ্রেণী:১৯০৮-এ ভারতে প্রতিষ্ঠিত বিষয়শ্রেণী:চেন্নাই রেলওয়ে বিভাগ বিষয়শ্রেণী:চেন্নাইয়ের ঐতিহ্যবাহী স্থান বিষয়শ্রেণী:চেন্নাইয়ের রেলওয়ে স্টেশন বিষয়শ্রেণী:১৯০৮-এ চালু রেলওয়ে স্টেশন বিষয়শ্রেণী:চেন্নাই শহরতলি রেল স্টেশন
২০২৩ ভাল্লেত্তা কাপ ছিল একটি টোয়েন্টি২০ আন্তর্জাতিক (টি২০আই) ক্রিকেট টুর্নামেন্ট যেটি ২০২৩ সালের জুলাই মাসে মাল্টায় অনুষ্ঠিত হয়। টুর্নামেন্টে স্বাগতিক মাল্টার সঙ্গে অংশগ্রহণ করে ফ্রান্স, রোমানিয়া, লুক্সেমবুর্গ ও সুইজারল্যান্ড। টুর্নামেন্টের ম্যাচসমূহ মার্সা স্পোর্টস ক্লাব মাঠে অনুষ্ঠিত হয়। এটি চিল ভাল্লেত্তা কাপের চতুর্থ আসর; ২০২২ সালে অনুষ্ঠিত পূর্ববর্তী আসরে বিজয়ী হয়েছিল রোমানিয়া।  টুর্নামেন্টের ফাইনালে মাল্টাকে হারিয়ে বিজয়ী হয় সুইজারল্যান্ড।  দলীয় সদস্য  নোমান আমজাদ (অধি.)  ইব্রাহিম জাবারখেল  উসমান খান  গুস্তাভ ম্যাককিওন  জাইন আহমদ  দাউদ আহমদজাই  প্রকাজন প্রভাকরন  মুকতার আলি গোলামি  রহমতউল্লাহ মংগল  রুহউল্লাহ মংগল  লিঙ্গেশ্বরন কানেসান (উই.)  শ্যাম বর্ণকুলসূর্য  সুবেন্দ্রন সন্ত্রকুমারন  হেভিট জ্যাকসন (উই.) বরুণ তমোতরম (অধি.)  বিক্রম অরোরা (সহ-অধি.)  অশোক বিষ্ণোই  আফতাব আলম খান (উই.)  ইমরান আমির  এলদোস ম্যাথিউ  ওয়াকার আফ্রিদি আহমদ  ওয়াসিম আব্বাস  গোপাল ঠাকুর (উই.)  চঞ্চল সুদর্শনন (উই.)  জসপাল সিং  জসবিন্দর সিং  জাস্টিন সাজু  জিশান খান  জেইসন জেরোম  দর্শিত রাজেন্দ্রকুমার (উই.)  ফানিয়ান মুঘল রমেশ সতীশন (অধি.)  আব্দুল শুকুর (উই.)  কোসমিন জাভোইউ  গৌরব মিশ্র  তরনজিৎ সিং  প্রথম হিংগোরাণী  বসু সাইনি  মনমীত কোলি  রাজেশ কুমার  লাউরেন্‌ৎসিউ গেরাসিম  লুকা পেত্রে  শান্তনু বশিষ্ট  শিবকুমার পেরিয়ালওয়ার (উই.)  সাত্বিক নাদিগোটলা (উই.)  সুদীপ ঠাকুর ইয়োস্ত মেস (অধি.) (উই.)  বিক্রম বিঝ (সহ-অধি.)  অংকুশ নন্দ  অনুপ ওরসু  অমিত ধিংরা  অমিত হালভবি (উই.)  ইলিয়াস জাবারখেল  উইলিয়াম কোপ (উই.)  গিরিশ ভেংকটেশ্বরন  জেমস বার্কার  টিমোথি বার্কার (উই.)  পঙ্কজ মালব  মোহিত দীক্ষিত  শিব করণ সিং গিল আলি নাইয়ার (অধি.)  অনিশ কুমার  অর্জুন বিনোদ  অশ্বিন বিনোদ  আফিফ খান খট্টক  আসাদ মাহমুদ  আহমেদ হাসান (উই.)  ইজহার হোসেন শিনওয়ারি  ওসামা মাহমুদ  কেনার্দো ফ্লেচার  ফাহিম নাজির  মুরালিধরন জ্ঞানশেখরন  মোহাম্মদ আবদুল্লাহ রানা  রাউন্ড-রবিন পয়েন্ট তালিকা   ফাইনালে উত্তীর্ণ  বাছাই-এ উত্তীর্ণ  ৪র্থ স্থান নির্ধারণীতে উত্তীর্ণ  সূচি  প্লেঅফ বন্ধনী  বাছাই  ৪র্থ স্থান নির্ধারণী  ফাইনাল  চূড়ান্ত অবস্থান অবস্থানদল১২৩৪৫  তথ্যসূত্র  বহিঃসংযোগ  ইএসপিএনক্রিকইনফোতে টুর্নামেন্টের প্রধান পাতা   বিষয়শ্রেণী:২০২৩-এ আন্তর্জাতিক ক্রিকেট প্রতিযোগিতা
লামডিং জংশন গুয়াহাটি-লামডিং বিভাগের একটি জংশন রেলওয়ে স্টেশন। এটি ভারতের আসাম রাজ্যের হোজাই জেলায় অবস্থিত। এটি লামডিং এবং পার্শ্ববর্তী এলাকায় রেল পরিষেবা প্রদানের কাজ করে।  ইতিহাস চারত বিভাজনের পূর্ববর্তী দিনগুলিতে, আসাম চট্টগ্রাম থেকে আখাউড়া-কুলাউড়া-ছাতক লাইন এবং আখাউড়া-লাকসাম-চট্টগ্রাম লাইনের মাধ্যমে সংযুক্ত ছিল। চট্টগ্রাম বন্দরের সঙ্গে রেল সংযোগের জন্য আসাম চা রোপনকারীদের দাবির প্রতিক্রিয়ায় চট্টগ্রাম সংযোগ নির্মাণ করা হয়। ১৮৯১ সালে আসাম বেঙ্গল রেলওয়ে বাংলার পূর্ব দিকে রেলপথ নির্মাণ শুরু করে। ১৮৯৫ সালে চট্টগ্রাম ও কুমিল্লার মধ্যবর্তী ১৫০ কিলোমিটার দীর্ঘ (৯৩ মাইল) ট্র্যাক খোলা হয়েছিল। ১৮৯৬-১৮৯৮ সালে কুমিল্লা-আখাউড়া-কালাউড়া-বদরপুর বিভাগ খোলা হয়েছিল এবং ১৯০৩ সালে লামডিং পর্যন্ত বিস্তৃত হয়।Socio Economic and Political Problems of Tea Garden Workers: A Study of Assam by S.N.Singh, Amarendra Narain, Purnendu Kumar,page 105, published in 2006, , Mittal Publications, New Delhi  ১৯০০ সালে আসাম বেঙ্গল রেলওয়ের লামডিং-গুয়াহাটি লাইন চালু হয়।  স্বাধীনতা ও বিভাজনের পর, ১৯৯৭ সাল নাগাদ সমগ্র গুয়াহাটি-লুডিং-দিব্রগড়-তিনসুকিয়া সেক্টর মিটার গেজ থেকে ব্রডগেজ রূপান্তর করা হয়।  লামডিং-শিলচার বিভাগের গেজ রূপান্তর কাজটি মার্চ-এপ্রিল ২০১৫ সালে সম্পন্ন করা হয়।  সুযোগ-সুবিধা  লামডিং রেলওয়ে স্টেশনে দুটি দ্বৈত বিছানা এসি অবসর কক্ষ, সাতটি দ্বৈত বিছানা সাধারণ অবসর কক্ষ এবং একটি তিন বিছানার শোবার কক্ষ রয়েছে। বয়স্ক এবং শারীরিকভাবে অক্ষম মানুষের জন্য দুটি এলিভেটর নির্মাণাধীন।  ইঞ্জিনশালা লামডিংয়ে একটি মিটার গেজ লোকো শেড আছে, যখন সমগ্র গুয়াহাটি-লামদীং-ডিব্রুগড় লাইন ব্রড গেজে রূপান্তরিত করা হচ্ছিল তখন  লামডিং-বদরপুর-শিলচর লাইনও ব্রড গেজে রূপান্তরিত করা হয়। নিউ গুয়াহাটি লোকে শ্যাড থেকে ওয়াইডিএম-৪ মিটার গেজ লোকো লামডিংয়ে স্থানান্তরিত করা হয়। সম্প্রতি, মিটার গেজ লোকো শেডকে অ্যালকো ও ইএমডি ইঞ্জিন সহ ১০০ টি ব্রড গেজ লোকো ধারণক্ষমতার লোকো শেডকে রূপান্তরিত হয়েছে।is  লামডিং রেল বিভাগ লামডিং রেল বিভাগ ১ মে ১৯৬৯ সালে গঠিত হয়।  তথ্যসূত্র  বহিঃসংযোগ  বিষয়শ্রেণী:লামডিং রেল বিভাগ
পিপলস ফুটবল স্টেডিয়াম হল একটি ফুটবল স্টেডিয়াম যা করাচি, সিন্ধু, পাকিস্তানের পাড়ার লিয়ারিতে অবস্থিত। এটি করাচি মেট্রোপলিটন কর্পোরেশনের মালিকানাধীন, পূর্বে করাচি শহর ও জেলা সরকারের তত্ত্বাবধানে ছিল। স্টেডিয়ামটিতে ৪০,০০০ দর্শক বসতে পারে।  স্টেডিয়ামটি একটি স্পোর্টস কমপ্লেক্সের অংশ যেখানে ৫,০০০ দর্শকের ধারণক্ষমতার একটি বক্সিং এরিনা এবং একটি জিমনেসিয়াম স্পোর্টস কমপ্লেক্স রয়েছে যেখানে ভলিবল, ব্যাডমিন্টন এবং বাস্কেটবলের মতো ইনডোর স্পোর্টস খেলা হয়।   পটভূমি  স্টেডিয়ামটি ১৯৮৮ সালে নির্মিত হয়েছিল এবং ৯ ডিসেম্বর ১৯৯৫ সালে খোলা হয়েছিল। এটি  এলাকা জুড়ে রয়েছে। ১৯৯৯ সালে, যখন প্রধানমন্ত্রী বেনজির ভুট্টো ক্ষমতায় আসেন, তখন সান্ধ্যকালীন ম্যাচ আয়োজনের জন্য ফ্রান্স থেকে পিকেআর ৩০.৭ মিলিয়ন মূল্যের আমদানি করা নতুন ফ্লাডলাইট স্থাপন করা হয়েছিল। পাকিস্তান জাতীয় ফুটবল দল লাহোরের রেলওয়ে স্টেডিয়াম থেকে পিপলস ফুটবল স্টেডিয়ামে চলে গেছে।   প্রধান ম্যাচ সমূহ গুলো স্টেডিয়ামটি ২০০৫ সালে দক্ষিণ এশিয়ান ফুটবল ফেডারেশন চ্যাম্পিয়নশিপের আয়োজন করেছিল। এটি ২০০৭ সালে উদ্বোধনী করাচি ফুটবল লিগ এবং জিও সুপার ফুটবল লিগের সমস্ত ম্যাচের আয়োজন করে।  ২০১২ কেপিটি চ্যালেঞ্জ কাপের গ্রুপ পর্বগুলি কেপিটি ফুটবল স্টেডিয়ামের সাথে এই স্টেডিয়ামে অনুষ্ঠিত হয়েছিল। স্টেডিয়ামটি বর্তমানে ২০১৮-১৯ পাকিস্তান প্রিমিয়ার লিগের চূড়ান্ত পর্বের জন্য ব্যবহৃত হয়।  তথ্যসূত্র   বহিঃসংযোগ     বিষয়শ্রেণী:পাকিস্তানের ফুটবল মাঠ বিষয়শ্রেণী:করাচির স্টেডিয়াম বিষয়শ্রেণী:কে-ইলেকট্রিক ফুটবল ক্লাব